كلمات العزازمة
العزازمة
بسم الله يوم بدينا وسلامي عالغوالي
لربع العز والجود حلايفنا الشياهين
مرحب ترحيب ميزن لا لاحت فالعلالي
بالعزامي حليفي حيه عالراس والعين
عزامي ياشجاعة مثبوتة بالفعالي
عزامي عزة اوجاه تشهدله الميادين
عوامرة واسم هيبة على روس الطوالي
احصانهم دوم سيبوق ويردو الصاع صاعين
عوامرة فالمعارك زابوزيد الهلالي
او مثل الزيرسالم لا لان الحديد مايلين
أبوعويمر سلامة شيخن مقامه عالي
شيخن عامبدا وساس دومن عالحق والدين
سلامه ابوعوييمر حيه ذيب الرجالي
ذيبن ولازيه ذيب ينام مفتح العين
رجل الكرم حييه بهر صفر الدلالي
ذباح الجزل للضيف مايغيره طي السنين
من صلبه جاب رجال هو مضرب للمثالي
فايز عز الرفاقة انا اللي بعرفه زين
فالشده يوم تنخاه يقدم والا يبالي
مايهم ابوعدنان لوكانو بالملايين
فايز يابوو عد نان فوق شهب المعالي
أطنخ والعزة هي فيك ياحفيد العينيدين
عينك على خويك عينك على حسامي
نشمي علي الأصايل ايشق الصف نصفين
حسام انته الزعامة انته الرجل التمامي
خسران اللي يعاديه الهمة زالبراكين
أبوزبن ياشهامة يالفخر يا عزامي
صوت البزر يدوي من سلاح الميامين
مثل الصقر يوم صاد ينلقف فالحمامي
مخلابه هو يمينه يسلم يمين أبوزين
مازن الحر يوم قام يحليله يوم قامي
قومة سعد تلقاه فالفزعة عندك الحين
لاقلنا فايز الزير مازن أخوه همامي
اطيور شالوا اودوم مافيهم ذم او شين
لفريج غزو رايات اترفرف للكرامي
رايات الفرح تعلا سامر وصوت الهجين
ليته مبارك ياافريج ندعي الله بالتمامي
والله تستاهل انجيك لعيونك من فلسطين
بأبيات شعري اجوود بجزالة الكلامي
لفايز شعري يطيب
صاحب مامثله اثنين
للعزازمة انشامة شيعنا هالسلامي
سلامي للحلايف يوصل امن اترابين
كلمات اغنية العزازمة أنس ابوجليدان